توناوون پایتخت کابل نینگ شمالیده امام زمان مسجدی گه قره ته اویوشتیریلگن ترورچیلیک هجومی عاقبتیده 30 دن آرتیغراق کیشی نینگ جان بیرگن لیگی بیلدیریلدی.
عینی دمده اوشبو حادثه عاقبتیده کمیده 80 کیشی نینگ ایسه یره لنگن لیگی معلوم قیلیندی.
بیراق, ساغلیق وزیرلیگی اوشبو حادثه عاقبتیده 20 دن آرتیغراق کیشی نینگ جان بیرگن لیگی و 35 کیشی نینگ ایسه یره لنگن لیگی نی بیلدیرگن ایدی.
توناوون (جمعه) توشکی پیتده ساعت 1 ده, مسجد نینگ ایچیده عیال لر داخل 200 نفر نینگ جمعه نمازی نی اوقیتگن پیتده اوچ یاکه تورت نفر ترورچی مسجد نینگ ایچی گه کیریب کیلدی.
ایچکی ایش لر وزیرلیگی ترورچی لرنینگ, قول بمبی تشلب ایککی امنیتی پرسونل نی اولدیریشی آرتیدن مسجد گه کیرگن لیک لری نی معلوم قیلدی.
شونده ی قیلیب خوف سیزلیک کوچ لری بیلن ترورچی لر آره سیده باشلب کیتگن توقنه شوو لر ایسه 5 ساعت کیین تروریست لرنینگ تاثیرسیز وضعیت گه کیلیتیریلیشی آرتیدن اداغگه ییتدی.
افغانستان جمهوررئیسی محمد اشرف غنی اوشبو تروریستیک هجوم قاره له دی.
خودی منه شوو ترورچیلیک هجومی نینگ مسئولیتی نی ترور تشکیلاتی داعش اوز بوینی گه آلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
